### NN 41/2019 (24.4.2019.), Odluka o ispravku Odluke Agencije za elektroničke medije, klasa: UP/I-612-12-18-09/0001, urbroj: 567-06-19-03 od 5. travnja 2018.

AGENCIJA ZA ELEKTRONIČKE MEDIJE

855

Vijeće za elektroničke medije, u sastavu Josip Popovac, predsjednik Vijeća, Robert Tomljenović, zamjenik predsjednika Vijeća te Damir Bučević, Vanja Gavran, Anita Malenica i Davor Marić, kao članovi Vijeća, na temelju odredbe članka 64. stavka 6. Zakona o elektroničkim medijima (»Narodne novine« broj 153/09, 84/11, 94/13 i 136/13), članka 12. stavka 1. Pravilnika o Fondu za poticanje pluralizma i raznovrsnosti elektroničkih medija (»Narodne novine« broj 150/13 i 02/17) i članka 21. stavka 1. podstavka 16. Statuta Agencije za elektroničke medije (»Narodne novine« broj 90/10), u postupku pokrenutom po službenoj dužnosti, radi poticanja proizvodnje i objavljivanja programa neprofitnih pružatelja elektroničkih publikacija te neprofitnih proizvođača audiovizualnih i radijskih programa u 2019. i 2020., na 13-19 sjednici održanoj 11. travnja 2019., donosi

ODLUKU

O ISPRAVKU ODLUKE

I. Točka XV. Odluke o dodjeli sredstava Fonda za poticanje pluralizma i raznovrsnosti elektroničkih medija broj 01/18, klasa: UP/I-612-12/18-09/0001, urbroj: 567-06-19-03 od 5. travnja 2018. ispravlja se i glasi:

Prijavama pružatelja medijskih usluga Dokumetar, Hrvatski centar za radničku solidarnost, Novogradiška udruga za promicanje lokalne samouprave – NG PLUS, Odbojkaški klub Posavina Brod, Savez udruga Rojca, SRETNA MAMA, Udruga samohranih majki, Udruga Drava-info, Udruga Hrvatska reprezentacija, Udruga Jedna nova poruka, Udruga Nogomet Plus, Udruga Osmijeh-NG, Udruga Radio Student (neprofitni pružatelj elektroničke publikacije), Udruga Sound Report, Udruga za medijsku kulturu, pluralizam i komunikaciju Press+, Udruga za promicanje kultura Kulturtreger, Udruga za promidžbu hrvatske kulture Cro-kultura, Udruga ZG – za promicanje proizvodnih djelatnosti, turizma i samozapošljavanja, Udruženje za medijsku demokraciju, Udruga Filmska klapa, Udruga građana SPIRIT, Udruga KLAP! (za program »S voljenom na ti«), Udruga Kultivator (za programe: »Lajca«, »Na klopi« i »Ringišpil«), Udruga Pulska filmska tvornica, Udruga Radio Student (neprofitni proizvođač radijskog programa), Udruga za promicanje medijske kulture, umjetnosti i tolerancije Lupiga – svijet kroz obične oči (neprofitni proizvođač audiovizualnog programa – za program »Pasivna Hrvatska«), Udruga za razvoj društva i medija – Mozaik, Udruga za razvoj radijskih programa Radio mreža (za program »Zelena emisija«) te Udruga za demokraciju i civilne aktivnosti nisu dodijeljena sredstva Fonda budući da ponuđeni projekt nije dobio najmanje 50% od ukupnog broja mogućih bodova prijavljenih projekata.

II. Ostali dijelovi Odluke ostaju nepromijenjeni.

III. Odluka će se objaviti u »Narodnim novinama«.

Obrazloženje

Vijeće za elektroničke medije na 12-19 sjednici održanoj 5. travnja 2019., donijelo je Odluku o dodjeli sredstava Fonda za poticanje pluralizma i raznovrsnosti elektroničkih medija broj 01/18.

Prilikom izrade pisanog otpravka navedene odluke došlo je do pogreške u pisanju te je u točki XV. navedene odluke u kojoj se navode prijave koje nisu dobile najmanje 50% od ukupnog broja mogućih bodova prijavljenih projekata pogreškom ispuštena prijava Udruge za demokraciju i civilne aktivnosti.

Slijedom navedenog odlučeno je kao u izreci ove Odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim upravnim sudom u roku od 30 dana od dana primitka odluke. Tužba se predaje ili šalje neposredno nadležnom upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: UP/I-612-12/18-09/0001

Urbroj: 567-06-19-05

Zagreb, 11. travnja 2019.

VIJEĆE ZA ELEKTRONIČKE MEDIJE

Predsjednik
 Vijeća za elektroničke medije
 Josip Popovac, v. r.